text: نئی دہلی20 اپریل2018،’’شہری ترقیات: ٹیکنالوجیکل حل اور گورننس چیلنجز‘‘ کے موضوع پر گجرات کے احمد آباد میں منعقدہ دو روزہ علاقائی کانفرنس آج اختتام پذیر ہوئی۔ اس کانفرنس کا انعقاد وزارت خزانہ، حکومت ہند نے ایسوسی ایٹیڈ چیمبر آف کامرس اینڈ انڈسٹری آف انڈیا (ایسوچیم)،ایشین انسفراسٹرکچر انویسٹمنٹ بینک(اے آئی آئی بی)اور امورخارجہ کے تحت کام کرنے والے ایک خود مختار تحقیقی ادارہ ریسرچ اینڈ انفارمیشن سسٹم فار ڈیولپنگ کنٹریز(آر آئی ایس)کے ساتھ مل کر کیا تھا۔یہ کانفرنس 25 اور 26 جون 2018 کو ممبئی میں منعقد ہونے والی اے آئی آئی بی کی تیسری سالانہ مجوزہ میٹنگ کے لئے تیسری اہم ترین تقریب تھی۔اس کانفرنس سے قبل کولکاتہ اور وشاکھاپٹنم میں بالترتیب ماس ریپڈ ٹرانسپورٹ سسٹمز اور ساحل و بندرگاہ سے متعلق بنیادی ڈھانچہ کے موضوع پر دو علاقائی کانفرنس پہلے ہی منعقد کی جاچکی ہے۔مجموعی طورپر ملک کے مختلف جگہوں میں مختلف موضوعات پر اس طرح کے 8 علاقائی کانفرنسوں کا انعقاد عمل میں آئے گا۔